постоянния спад в търсенето, докато в същото време търсенето в други държави се е запазило стабилно или се е увеличило през последните няколко години. Те посочиха също така, че за непривлекателността на пазара на Съюза свидетелства спадът на вноса от други държави след налагането на мерките, както и високото равнище на износа на ФХП, произвеждани от промишлеността на Съюза.
 (62)
 Въпреки намаляващото потребление на ФХП в Съюза, пазарът на Съюза продължава да е най-големият пазар на ФХП в света. Информацията по досието сочи, че поне в близко бъдеще пазарът на Съюза ще остане най-големият световен пазар на ФХП (15). Въз основа на наличната информация по досието се прогнозира намаляване на търсенето на ФХП в КНР, а евентуалното нарастване (ако има такова) на търсенето на други пазари не би било достатъчно, за да намали привлекателността на пазара на Съюза, тъй като тези пазари са малки в сравнение с пазара на Съюза. През разследвания период в рамките на първоначалното разследване обемът и пазарният дял на вноса в Съюза от държави, различни от КНР, действително е бил по-голям, отколкото по време на разглеждания период в рамките на настоящото разследване. Вносът на ФХП от трети държави по време на разследвания период в рамките на първоначалното разследване обаче е бил предимно от Швейцария, където един от производителите от Съюза е разполагал с предприятие за производство на ФХП. При настоящото разследване беше установено, че през 2011 г. посоченият производител е прекратил производството на ФХП, вследствие на което вносът от Швейцария е почти преустановен. Това означава, че спадът на вноса от трети държави няма нищо общо с твърденията за непривлекателност на пазара на Съюза, поради което твърдението се отхвърля.
 (63)
 Освен това относително високото равнище на износа на промишлеността на Съюза не омаловажава заключението, че пазарът на Съюза е привлекателен, тъй като през по-голямата част от разглеждания период средните цени извън Съюза, където промишлеността на Съюза е трябвало да се конкурира с дъмпинговия износ на ФХП от КНР, са били по-ниски от средните цени в Съюза. Поради това твърдението се отхвърля.
 (64)
 Предвид изложените по-горе съображения Комисията стигна до заключението, че ако мерките бъдат отменени, е вероятно износът от КНР да бъде насочен към пазара на Съюза.
 3.3.4. Заключение относно вероятността от повторно възникване на дъмпинга
 (65)
 Както е споменато в съображения (48) и (49), сравнението между китайските експортни цени за трети държави, разположени в близост до Съюза, и цената на пазара на държавата аналог, е в подкрепа на констатацията за вероятността от повторение на дъмпинга.
 (66)
 Освен това, като се има предвид значителният наличен производствен и свободен капацитет в КНР, както и привлекателността на пазара на Съюза за извършване на износ, Комисията стигна до заключението, че отмяната на мерките най-вероятно ще доведе до увеличаване на износа на ФХП от КНР за Съюза на дъмпингови цени.
 4. ВЕРОЯТНОСТ ОТ ПОВТАРЯНЕ НА ВРЕДАТА
 4.1. Определение за промишленост на Съюза и производство на Съюза
 (67)
 През разследвания период в рамките на прегледа сходният продукт е бил произвеждан от 10 известни производители, част от които са групи, притежаващи няколко фабрики